b'\n_START_ARTICLE_\nStru\xc5\xa1ka dolina\n_START_PARAGRAPH_\nStru\xc5\xa1ka dolina je suho kra\xc5\xa1ko polje, 40 km jugovzhodno od Ljubljane v ob\xc4\x8dini Videm Dobrepolje na nadmorski vi\xc5\xa1ini okoli 420 metrov._NEWLINE_Stru\xc5\xa1ka dolina predstavlja nadaljevanje Dobrepoljske doline; skupaj tvorita skoraj 15 km dolgo, od nekaj sto metrov do 3 km \xc5\xa1iroko kra\xc5\xa1ko polje med hrbtom Male gore na zahodu in Suho krajino na vzhodu. Dolina je dobila ime po osrednjem naselju, in sicer Strugah. Ob dolini poteka lokalna cesta proti Vidmu, Ko\xc4\x8devju ali \xc5\xbdvir\xc4\x8dah. Dolina nima stalnih povr\xc5\xa1inskih vodotokov, ob vzno\xc5\xbeju Male gore se nahajajo \xc5\xa1tevilne podzemeljske jame (Kompoljska jama, Tatrca, Potiskav\xc5\xa1ka jama, Podtaborska jama, Jama na Ravnici). Ob septembrskih poplavah leta 2010 je skoznje pridrla odve\xc4\x8dna voda iz ribni\xc5\xa1kega polja, zato je bila ve\xc4\x8dina doline poplavljene.'